LPH ไตรมาส 1 กำไรโตเกือบ 3 เท่าตัว รับรายได้รักษาโควิด-ผู้ป่วยประกันสังคมเพิ่ม
LPH ไตรมาส 1/65 กำไรโตเกือบ 3 เท่าตัว แตะ 151.50 ลบ. จากปีก่อนกำไร 40.39 ลบ. รับรายได้รวมเพิ่ม หลังรายได้รักษาโควิด-ผู้ป่วยประกันสังคมเพิ่ม
LPH ไตรมาส 1/65 กำไรโตเกือบ 3 เท่าตัว แตะ 151.50 ลบ. รับรายได้รวมเพิ่ม หลังรายได้รักษาโควิด-ผู้ป่วยประกันสังคมเพิ่ม
11 พ.ค. 2565

บริษัท โรงพยาบาล ลาดพร้าว จำกัด (มหาชน) หรือ LPH รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวมจำนวน 717.36 ล้านบาท เติบโต 49.45% เมื่อเทียบจากปีก่อน ประกอบด้วย รายได้จากการรักษาพยาบาล จำนวนรวม 648.00 ล้านบาท เพิ่มสูงขึ้น 57.98% เมื่อเทียบจากปีก่อน สาเหตุหลักจากการเพิ่มสูงขึ้นของรายได้การรักษาพยาบาลในไตรมาส 1/2565 สำหรับผู้ใช้บริการทั่วไป ในอัตราเติบโต 50.51% และจากโครงการประกันสังคม 69.67%
โดยมีปัจจัยหลักจากผู้เข้ารับบริการทั้งผู้ป่วยปกติและผู้ป่วยที่มีอาการร่วมกับโรคโควิด-19 และมาเข้ารับบริการรักษาในหอผู้ป่วยแยกสำหรับผู้ป่วยจากไวรัส COVID-19 เฉลี่ยประมาณร้อยละ 75-80ของความสามารถรองรับที่มีอยู่ประมาณ 900เตียงในไตรมาส 1/2565 อย่างไรก็ตาม การระบาดระลอกใหม่ในไตรมาสนี้ส่งผลกระทบบ้างบางส่วนสำหรับการเติบโตของบริษัทย่อย